google/wiki40b huggingface dataset:
पोंगल

संबंधित पर्व

१४ जनवरी का दिन उत्तर भारत में मकर संक्रान्ति के नाम से मनाया जाता है जिसका महत्व सूर्य के मकर रेखा की तरफ़ प्रस्थान करने को लेकर है। इसे गुजरात तथा महाराष्ट्र में उत्तरायन कहते हैं, जबकि यही दिन आन्ध्र प्रदेश, केरल तथा कर्नाटक (ये तीनों राज्य तमिल नाडु से जुड़े हैं) में संक्रान्ति के नाम से मनाया जाता है। पंजाब में इसे लोहड़ी के नाम से मनाया जाता है।
दक्षिण भारत के तमिलनाडु राज्य में पोंगल का त्यौहार सूर्य के मकर राशि में प्रवेश का स्वागत कुछ अलग ही अंदाज में किया जाता है। सूर्य को अन्न धन का दाता मान कर चार दिनों तक उत्सव मानाया जाता है और उनके प्रति कृतज्ञता ज्ञापित किया जाता है। विषयकी गहराई में जाकर देखें तो यह त्यौहार कृषि एवं फसल से सम्बन्धित देवताओंको समर्पित है।

नाम

इस त्यौहारका नाम पोंगल इसलिए है क्योंकि इस दिन सूर्य देव को जो प्रसाद अर्पित किया जाता है वह पगल कहलता है। तमिल भाषा में पोंगल का एक अन्य अर्थ निकलता हैअच्छी तरह उबालना। दोनों ही रूप में देखा जाए तो बात निकल कर यह आती है किअच्छी तरह उबाल कर सूर्य देवता को प्रसाद भोग लगाना। पोंगल का महत्व इसलिए भी है क्योंकि यह तमिल महीने की पहली तारीख को आरम्भ होता है।

चार दिन का पर्व

इस पर्व के महत्व का अंदाज़ा इस बात से भी लगाया जा सकता है कि यह चार दिनों तक चलता है। हर दिन के पोंगल का अलग अलग नाम होता है। यह जनवरी से शुरू होता है।
पहली पोंगल को भोगी पोंगल कहते हैं जो देवराज इन्द्र का समर्पित हैं। इसे भोगी पोंगल इसलिए कहते हैं क्योंकि देवराज इन्द्र भोग विलास में मस्त रहनेवाले देवता माने जाते हैं। इस दिन संध्या समय में लोग अपने अपने घर सेपुराने वस्त्रकूड़े आदि लाकर एक जगह इकट्ठा करते हैं और उसे जलाते हैं। यह ईश्वर के प्रति सम्मान एवं बुराईयों के अंत की भावना को दर्शाता है। इसअग्नि के इर्द गिर्द युवा रात भर भोगी कोट्टम बजाते हैं जो भैस की सिंग काबना एक प्रकार का ढ़ोल होता है।
दूसरीपोंगल को सूर्य पोंगल कहते हैं। यह भगवान सूर्य को निवेदित होता है। इसदिन पोंगल नामक एक विशेष प्रकार की खीर बनाई जाती है जो मिट्टी के बर्तनमें नये धान से तैयार चावलमूंग दाल और गुड से बनती है। पोंगल तैयार होनेके बाद सूर्य देव की विशेष पूजा की जाती है और उन्हें प्रसाद रूप में यहपोंगल व गन्ना अर्पण किया जाता है और फसल देने के लिए कृतज्ञता व्यक्त कीजाती है। तीसरे पोंगल को मट्टू पोगल कहा जाता है।
तमिल मान्यताओं के अनुसार मट्टू भगवान शंकर काबैल है जिसे एक भूल के कारण भगवान शंकर ने पृथ्वी पर रहकर मानव के लिएअन्न पैदा करने के लिए कहा और तब से पृथ्वी पर रहकर कृषि कार्य में मानवकी सहायता कर रहा है। इस दिन किसान अपने बैलों को स्नान कराते हैंउनकेसिंगों में तेल लगाते हैं एवं अन्य प्रकार से बैलों को सजाते है। बालों कोसजाने के बाद उनकी पूजा की जाती है। बैल के साथ ही इस दिन गाय और बछड़ोंकी भी पूजा की जाती है। कही कहीं लोग इसे केनू पोंगल के नाम से भी जानतेहैं जिसमें बहनें अपने भाईयों की खुशहाली के लिए पूजा करती है और भाई अपनीबहनों को उपहार देते हैं।
चारदिनों के इस त्यौहार के अंतिम दिन कन्या पोंगल मनाया जाताहै जिसे तिरूवल्लूर के नाम से भी लोग पुकारते हैं। इस दिन घर को सजायाजाता है। आम के पलल्व और नारियल के पत्ते से दरवाजे पर तोरण बनाया जाताहै। महिलाएं इस दिन घर के मुख्य द्वारा पर कोलम यानी रंगोली बनाती हैं। इसदिन पोंगल बहुत ही धूम धाम के साथ मनाया जाता हैलोग नये वस्त्र पहनते हैऔर दूसरे के यहां पोंगल और मिठाई वयना के तौर पर भेजते हैं। इस पोंगल केदिन ही बैलों की लड़ाई होती है जो काफी प्रसिद्ध है। रात्रि के समय लोगसामुदिक भो का आयोजन करते हैं और एक दूसरे को मंगलमय वर्ष की शुभकामना देते हैं।
माओरी

बस्तियाँ

ये बस्तिया किसी समय काफी खतरे में थी जब एक सनकी आर्टिस्ट होरियातो गॉर्डोन रोबेली ने इन आदिवासी जनजाति के लोगो को मार कर इनका सर को धड़ से अलग कर अपने साथ ले जाता और उनपर नक्काशी आदि करता।
== भोजन ==  Non vegitarian
१०६३ ईसा पूर्व

१०६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सुरक्षा

सुरक्षा (security) हानि से बचाव करने की क्रिया और व्यवस्था को कहते हैं। यह व्यक्ति, स्थान, वस्तु, निर्माण, निवास, देश, संगठन या ऐसी किसी भी अन्य चीज़ के सन्दर्भ में प्रयोग हो सकती है जिसे नुकसान पहुँचाया जा सकता हो।
२००८ मेडीबैंक इंटरनेशनल - महिला युगल

किम क्लाइतज़र्स इस प्रारूप के पूर्व विजेता थे लेकिन उन्होंने ६ मई २००७ को संन्यास ले लिया अतः इस खेल प्रतियोगिता में भाग नहीं ले सके।
जस्टिन हेनिन ने इस प्रतियोगिता का फायनल ४–६, ६–२, ६–४ से, स्वेतलाना कुज़नेतसोवा को हराकर जीता।
स्पर्श पटल

स्पर्श-पटल (अंग्रेज़ी: टचस्क्रीन) एक ऐसी विद्युतीय दृश्य प्रादर्शी है जो प्रादर्श क्षेत्र में किसी स्पर्श की उपस्थिति और अवस्थिति की पहचान करने में सक्षम होती है। आसान शब्दों में स्पर्श-पटल एक ऐसा पटल या मॉनीटर होता है, जिसमें स्पर्श के माध्यम से भी डाटा भरा जा सकता है, और ऐसा करने में किसी कुंजीपटल की आवश्यकता नहीं होती। ये पटल उस निश्चित क्षेत्र में स्पर्श और उसकी स्थिति (स्थान) का ज्ञान कर लेने में सक्षम होता है। प्रायः ये शब्द पटल पर अंगुली या हाथ के स्पर्श के लिये भी प्रयोग किया जाता है। ये पटल अन्य निष्क्रिय वस्तुओं जैसे पेन आदि को भी पहचान लेता है। कंप्यूटर पर इसकी मदद से वह सारे काम हो सकते हैं जिनको करने के लिए एक माउस की आवश्यकता पड़ती है। प्रतिदिन विकसित हो रही स्पर्श-पटल प्रौद्योगिकी ने मोबाइल, कंप्यूटर, टैबलेट पीसी, पर्सनल मल्टीमीडिया प्लेयर, गेमिंग कंसोल में इसका प्रयोग काफी बढ़ा दिया है। कुछ आईफोन और उसके बाद आए आईपैड और कई पर्सनल कंप्यूटर निर्माता कंपनियों ने स्पर्श-पटल इंटरफेस तकनीक का आरंभ कर दिया है। माइक्रोसॉफ्ट का प्रोटोटाइप सरफेस कंप्यूटर एक टैबलेट पीसी है जो अंगुली के स्पर्श का उत्तर तो देगा ही साथ ही हाथ के प्राकृतिक संचालन के आधार पर भी काम करेगा। माइक्रोसॉफ्ट इसकी वस्तु पहचान (ऑब्जेक्ट रिकॉग्निशन) तकनीक पर काम कर रहा है।

प्रकार

कई प्रकार के टचस्क्रीन उपलब्ध हैं। इनमें निम्न तरह की प्रौद्योगिकी प्रचलन में है।

प्रतिरोधी स्पर्श-पटल

प्रतिरोधी या रेजिस्टिव स्पर्श-पटल पुरानी तकनीक है। यह तकनीक बेहद टिकाऊ होती है, साथ ही ऊष्णता में भी यह बेहतर तरीके से काम करने में सक्षम होती है, लेकिन इसके अस्पष्टता और जल्दी क्षतिग्रस्त होना बड़ी कमी है।

संधारित्र स्पर्श-पटल

संधारित्र या कैपिसिटिव स्पर्श-पटल का प्रयोग ऐसे अनुप्रयोगों में किया जाता है जिसमें स्पष्ट परिणाम और एक्यूरेसी की आवश्यकता होती है जैसे कि लैपटॉप और चिकित्सा इमेजिंग के क्षेत्र में। ऐसी स्क्रीन का प्रयोग अचालकों जैसे रबर-ग्लोब हैंड या स्टाईली के साथ किया जाता है।

सरफेस अकॉस्टिक वेब टचस्क्रीन

इस प्रौद्योगिकी में पराध्वनि तरंगों का प्रयोग किया जाता है। पराध्वनि (अल्ट्रासॉनिक) तरंगों को पटल से गुजारा जाता है। जब पैनल को छुआ जाता है तो अल्ट्रासॉनिक तरंगों की आवृत्ति में बदलाव होता है।

माइक्रोसॉफ्ट सरफेस

माइक्रोसॉफ्ट सरफेस एक टचस्क्रीन कंप्यूटर है जो कि सरफेस कंप्यूटिंग की सुविधा देता है जैसे मोबाइल से कैमरा कनेक्ट कर पाना, वायरलैस युक्त कैमरे से ब्लूटुथ युक्त मोबाइल फोन से तस्वीरों को ट्रांसफर करना, आदि।
एक गलतफहमी होती है कि ग्रीस, धूल से टचस्क्रीन में खराबी आती है। ऐसा पूरी तरह सही नहीं होगा। कांच की सतह वाली टचस्क्रीन में धूल, गंदगी, नमी और घरेलू सफाई के एजेंट का मुकाबला करने में सक्षम होते हैं। दूसरे सूर्य के प्रकाश में टचस्क्रीन के डिस्प्ले खराब नहीं होते, जैसा कि प्रचलित किंवदंती है। डिस्प्ले की दृश्यता, गुणवत्ता और कंट्रास्ट पर निर्भरता करती है।
अटलांटा ब्रेव्ज़

अटलांटा ब्रेव्ज़, एक प्रसिद्ध बेसबॉल टीम है, जो अटलांटा में आधारित है। वे मेजर लीग बेसबॉल में खेलते हैं।
भीमपलासी

यह राग काफी थाट से निकलता है। आरोह में ः?रे"' और ः?ध"' नहीं लगता और अवरोह में सब स्वर लगते हैं, इसलिये इस की जाति औडव-सम्पूर्ण मानी जाती है। इसमें ः?ग"' और ः?नी"' कोमल लगते हैं। वादी स्वर ः?म"' और सम्वादी स्वर ः?स"' माना जाता है।
गाने-बजाने का समय दिन का तीसरा प्रहर है।
आरोह--ड, स, ज्ञ, म प ड सं।
अवरोह--सं, ड, ध प, म ज्ञ रे स।
पकड़--ड स म, म ज्ञ, प म, ज्ञ म ज्ञ रे स।
ग्रेट ग्रैंड मस्ती

निर्माण

मस्ती और मस्ती 2 के सफलता के पश्चात अशोक ठकेरिया और इन्द्र कुमार ने इसके तीसरे संस्करण को बनाने का निर्णय लिया, जिसे ग्रेट ग्रैंड मस्ती नाम दिया गया। इसे मस्ती 3 नाम से भी जाना जाता है।

पात्र चुनाव

पिछले भागों की तरह इसमें रितेश देशमुख, विवेक ओबेरॉय और आफ़ताब शिवदेसानी मुख्य किरदार के रूप में चुने गए। लेकिन फ़िल्म में दोहरे अर्थ वाले वाक्य के उपयोग होने के कारण कई अभिनेत्री इस फ़िल्म को करने के लिए राजी नहीं हो रहे।
रेणुका रविंद्रन

शिक्षा और कैरियर

 वे चेन्नई में वेपरी में प्रेजेंटेशन कॉन्वेंट के छात्र थे और बाद में चेन्नई में महिला क्रिश्चियन कॉलेज के छात्र थे।  उन्होंने एप्लाइड गणित में इंडियन इंस्टीट्यूट ऑफ साइंस से पीएचडी और बाद में जर्मनी से वायुगतिकी में टेक्नीश हचस्चुले आकिन से डोक्टर-इंजेनिएयर की।  वह 1967 में इंडियन इंस्टीट्यूट ऑफ साइंस में शामिल हो गई थी और एक प्रोफेसर और गणित विभाग के अध्यक्ष थे और अंत में वह भारतीय विज्ञान संस्थान के डीन बन गयीं थी। वह कई विश्वविद्यालयों में प्रोफेसर का दौरा भी कर चुकी हैं जिनमें कैसरस्लॉटर्न विश्वविद्यालय, जर्मनी शामिल हैं। नॉनलीनियर तरंगें और नॉन-न्यूटनियन तरल पदार्थ उनकी विशेषज्ञता हैं।
मैं खिलाड़ी तू अनाड़ी

संक्षेप

सबसे सम्मानित इंस्पेक्टरों में से एक अर्जुन जोगलेकर (मुकेश खन्ना) ड्रग डीलर और गैंगस्टर, गोली (शक्ति कपूर) द्वारा मार दिया जाता है। एक कैबरे गायक और गोली की रखैल मोना (शिल्पा शेट्टी), गोली के खिलाफ गवाही देने के लिए तैयार होती है और अर्जुन का छोटा भाई इंस्पेक्टर करण जोगलेकर (अक्षय कुमार) द्वारा उसे पुलिस सुरक्षा में लिया जाता है। उसका लक्ष्य किसी भी अन्याय से लड़ना और अपने भाई की हत्या का बदला लेना है। जब गोली को मोना के आगामी गवाही के बारे में पता लगता है जो उसकी असली पहचान का पर्दाफाश करेगी। तो वह उसे ढूंढता है और मार देता है।
दीपक कुमार (सैफ अली खान), जो कि एक फ़िल्म अभिनेता हैं, अपनी भूमिकाओं से ऊब चुका है और रोमांटिक नायक के रूप में टाइप-कास्ट होने के कारण निराश है। वह कुछ अलग करना चाहता है जो उसके सुस्त और उबाऊ अस्तित्व में कुछ बदलाव और उत्तेजना लाए। अपने नीरस जीवन को बदलने के लिए, वह नशे में डूब पड़ता है और ड्राइव करता है। उसे पुलिस गिरफ्तार कर लेती है। यही वह जगह है जहां वह करण से मिलता है और उसकी दृढ़ता, साहस और ईमानदारी से बहुत प्रभावित होता है। दीपक उसके व्यवहार का अध्ययन करना चाहता है, ताकि वह इसे अपनी अगली फिल्म के लिए पृष्ठभूमि के रूप में इस्तेमाल कर सके।
होड़ोपैथी

होड़ोपैथी भारत के मुंडा लोगों की देशज स्वास्थ्य प्रौद्योगिकी है। होड़ोपैथी लोकचिकित्सा या नृजाति चिकित्साविज्ञान (एथ्नोमेडिसिन) है। मुंडा भाषा में 'होड़ो' का अर्थ 'मानव' है।
मयंखु

मयंखु नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
मोहनमंत्र

मोहनमंत्र वह मंत्र है जिसके द्वारा किसी व्यक्ति को या समुदाय को मोहित किया जाता है। इसके द्वारा मनुष्य की मानसिक क्रियाओं पर प्रभाव डालकर उसको वश में किया जाता है। राज्याभिषेक के समय राजा को एक मणि, जो पर्ण वृक्ष की बनाई जाती थी, मोहनमंत्र से अभिमंत्रित करके पहिनाई जाती थी। इससे जो भी राजा के सामने जाता था वह मोहित और प्रभावित हो जाता था। युद्ध के समय मोहनमंत्र का प्रयोग शत्रु की सेना पर किया जाता था। रणदुदंभी पर मोहनमंत्र किया जाता था जिससे उसको सुनने वाले विपक्ष के सैनिक मोहित और भयभीत हो जाते थे। किसी व्यक्ति विशेष पर मोहनमंत्र करने के लिये भी उसी प्रकार पुतला बनाया जाता था जैसे बशीकरण मंत्र में किया जाता है। साँप को मोहनमंत्र द्वारा निष्क्रिय किया जाता है।
शिवहर

इतिहास

शिवहर पहले मुजफ्फरपुर फिर हाल तक सीतामढी जिले का अंग रहा है। इस क्षेत्र का स्थान हिंदू धर्मशास्त्रों में अति महत्वपूर्ण है। त्रेता युग में भगवान राम की पत्नी देवी सीता का जन्म सीतामढी के निकट पुनौरा में हुआ था। महाजनपद काल में यह वैशाली के बज्जिसंघ फिर मगध साम्राज्य का हिस्सा बना। भौगोलिक दृष्टिकोण से शिवहर तिरहुत का अंग रहा है। १३वीं सदी में मुस्लिम शासन आरंभ होने तक इस क्षेत्र में मिथिला के शासकों ने शासन किया। बाद में भी स्थानीय क्षत्रपों ने यहाँ अपनी प्रभुता कायम रखी लेकिन अंग्रेजों के आने पर यह पहले बंगाल फिर बिहार प्रांत का अंग बन गया। १९०८ ईस्वी में तिरहुत के प्रमंडल बनने पर यह मुजफ्फरपुर जिला का हिस्सा बना। कुछ वर्ष पूर्व ६ अक्टूबर १९९४ को शिवहर को स्वतंत्र जिले का दर्जा मिला।

जनसंस्कृति

शिवहर पहले रामायण काल में मिथिला फिर महाजनपद काल में वैशाली के गौरवपूर्ण बज्जिसंघ का हिस्सा रहा। जिला में तिरहुती और मैथिल संस्कृति की गंध है। शादी-विवाह या अन्य महत्वपूर्ण आयोजनों पर वैदेही सीता और भगवान श्रीराम के विवाह के गीत यहाँ बड़े ही रसपूर्ण अंदाज में गाए जाते हैं। जट-जटिन तथा झिझिया शिवहर जिले का महत्वपूर्ण लोकनृत्य है। जट-जटिन नृत्य राजस्थान के झूमर के समान है। झिझिया में औरतें अपने सिर पर घड़ा रखकर नाचती हैं और अक्सर नवरात्र के दिनों में खेला जाता है। छठ, होली, दिवाली, दुर्गापूजा, मुहर्‍म, ईद जैसे पर्व हिंदू और मुस्लिम के द्वारा मिलजुलकर मनाए जाते हैं।

कृषि

धान, गेहूँ, मक्का, दलहन, तिलहन, गन्ना, तम्बाकू

उद्योग

चीनी उद्योग, चावल तथा तेल मिल
केकड़ी

जनसांख्यिकी

सन् 2001 की जनगणना के अनुसार केकड़ी की कुल जनसंख्या 34,129 थी। नगर में एक स्वास्थ्य देखभाल केंद्र, एक सरकारी अस्पताल और निजी नर्सिंग होम उपस्थित हैं।

भूगोल

केकरी केन्द्रीय राजस्थान के प्रमुख शहरों - अजमेर (80 किमी), जयपुर (130 किमी), कोटा (140 किमी), भीलवाड़ा (100 किमी) और टोंक - के बीच स्थित है।

इतिहास

पहले इस शहर को कंकवती नगरी के नाम से जाना जाता था, जिसे राजकुमारी कंकवती के नाम पर रखा गया था। प्रसिद्ध जैन विद्वान पंडित मिलपचंद कटारिया का शोधकार्य देश भर में अच्छी तरह से जाना जाता है।

मंदिर

पैरा के गांव में, भगवान शिव का एक प्राचीन मंदिर स्थित है। श्री शांतिनाथ भगवान का जैन मंदिर बागहेरा दिगंबर गांव में स्थित है। कई अन्य मंदिर हैं, जैसे कि चारभुजा मंदिर, बिजनान माता मंदिर, शांतिनाथ जी डिगंबर जैन मंदिर, लक्ष्मीननाथ जी मंदिर, शिव मंदिर, काकरिश्शे मंदिर, और मेहंदीपुर बालाजी मंदिर।

अर्थव्यवस्था

यह मुख्य रूप से एक औद्योगिक क्षेत्र है, जिसमें कृषि मंडी (बाजार यार्ड), तेल मिलों, ऊनी धागा मिल और कुछ अन्य उद्योग शामिल हैं। मुख्य जल स्रोत बिस्लपुर बांध है। राजस्थान का सबसे बड़ा जल उपचार संयंत्र बिसलपुर बांध के साथ जुड़ा हुआ है। अजारा जिले में पैरा 1 बांध नामक पैरा में एक बांध प्रमुख सिंचाई बांधों में से एक है।

शिक्षा

सरकारी वरिष्ठ माध्यमिक विद्यालय (लड़कों और लड़कियों के लिए अलग), एक सरकारी कॉलेज और अन्य अंग्रेजी और हिंदी माध्यमिक निजी कॉलेज और स्कूल मौजूद हैं। सरकार पी जी कॉलेज में इतिहास और राजनीति विज्ञान में एमए है।
बाघमारा विधानसभा निर्वाचन क्षेत्र

बाघमारा विधानसभा निर्वाचन क्षेत्र (अंग्रेज़ी: Baghmara Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक सैम्युअल एम॰ संगमा हैं।
मुन्नार

मट्टुपेट्टी

मट्टुपेट्टी समुद्र तल से 1700 मी. ऊंचाई पर स्थित है। यहां पर बनी मट्टुपेट्टी झील और बांध पर पर्यटक पिकनिक मनाने आते हैं। यहां से चाय के बागानों का मनमोहक दृश्य नजर आता हैं। यहां पर पर्यटक बोटिंग का भी आनंद ले सकते हैं। मट्टुपेट्टी अपने उच्च विशिष्टीकृत डेयरी फार्म के लिए प्रसिद्ध है। मट्टुपेट्टी के अंदर व आसपास के शोला वन ट्रैकिंग करने की सुविधा उपलब्ध कराता हैं। ये जंगल विभिन्न प्रकार के पक्षियों का घर भी है। यहाँ एक छोटी सी नदी और पानी का सोता भी है जो यहां के आकर्षण को और भी बढ़ा देता है। समय: सुबह 9-11 बजे तक, दोपहर 2-3.30 बजे तक

इरावीकुलम राष्ट्रीय उद्यान

यह उद्यान मुन्नार से 15 किलोमीटर दूर है। यह स्थान देवीकुलम तालुक में पड़ता है। उद्यान के दक्षिणी क्षेत्र में अनामुडी चोटी है। मूल रूप से इस पार्क का निर्माण नीलगिरी जंगली बकरों की रक्षा करने के लिए किया गया था। 1975 में इसे अभयारण्य घोषित किया गया था। वनस्पति और जंतु के पर्यावरण जगत में इसके महत्व को देखते हुए 1978 में इसे राष्ट्रीय उद्यान घोषित कर दिया गया। 97 वर्ग किमी में फैला यह उद्यान प्राकृतिक सुंदरता के लिए मशहूर है। यहां दुर्लभ नीलगिरी बकरों को देखा जा सकता है। साथ ही यहां ट्रैकिंग की भी सुविधा उपलब्धह है।

चाय संग्रहालय और टी प्रोसेसिंग

यह संग्रहालय टाटा टी द्वारा संचालित है। इस संग्रहालय में 1880 में मुन्नार में चाय उत्पादन की शुरुआत से जुड़ी निशानियां रखी गई हैं। यहाँ कई ऐतिहासिक तस्वीरें भी लगी हुई हैं। इसके पास ही स्थित टी प्रोसेसिंग ईकाई में चाय बनने की पूरी प्रक्रिया को करीब से देखा व समझा जा सकता है। समय: सुबह10-दोपहर 4बजे तक, सोमवार को बंद, दूरभाष: 04865-230561-65, एक्सटेंशन: 3224

अथुकड फॉल्स

गहरी घाटी में स्थित यह झरना मुन्नार से 8 किलोमीटर दूर कोच्चि रोड पर स्थित है। अथुकड फॉल्य मुन्नार का एक प्रमुख पर्यटक स्थल है। मानसून के दिनों में (जुलाई-अगस्त) इसकी सुंदरता और भी बढ़ जाती है। इस झरने के अलावा भी इस रास्ते में दो और झरने भी हैं-चीयापरा फॉल्स और वलार फॉल्स।

चिन्नार वन्यजीव अभयारण्य

(60 किलोमीटर) मरयूर से 20 किमी आगे चिन्नार वन्यजीव अभयारण्य केरल-तमिलनाडु बॉर्डर पर स्थित है। राजमला-उदुमलपेट रोड इस अभयारण्य के बीच से होकर जाती है जहां से पर्यटक हाथी, जंगली सुअर, धब्बेदार हिरन, सांभर, गौर और मोर को देख सकते हैं। अगर आप भाग्यशाली रहे तो आपको मंजमपट्टी का सफेद भैंसा दिखाई दे जाएगा। शेर और चीते भी यहां दिखाई दे जाते हैं। वन विभाग पर्यटकों के लिए ट्रैकिंग, चिन्नार सफारी और वॉटर फॉल ट्रैकिंग की सुविधा भी उपलब्ध कराता है। मरयूर से मुन्नार का रास्ता 2 घंटे का है। समय: सुबह 7 बजे-शाम 5बजे तक

कोल्लुकुमल्ले चाय बागान

(38 किलोमीटर) यह चाय बागान भारत में सबसे ऊंचाई पर स्थित चाय बागान है। कहा जाता है कि यहां भारत की सबसे जायकेदार चाय का उत्पादन होता है। चाय के अलावा यहां की एक और खासियत यहां के खूबसूरत नजारे हैं। यहां से तमिलनाडु के मैदानी इलाकों के खूबसूरत दृश्य दिखाई देते हैं। यहां केवल जीप से ही पहुंचा जा सकता है।

खानपान

मुन्नार में खाने-पीने की अनेक छोटी दुकानें हैं जो दिखने में अधिक आकर्षक नहीं हैं लेकिन यहां सस्ता और अच्छा भोजन मिलता है। राप्सी रेस्टोरेंट और होटल अजारिका की खासियत यहां मिलने वाली चिकन और मटन बिरयानी है। शुद्ध और असली केरलाई खाने के लिए एसएन लॉज सबसे सही जगह है। एमजी रोड पर स्थित सरवन भवन का शाकाहारी भोजन बहुत मशहूर है। इसके अलावा शाकाहारी खाने के लिए आर्य भवन ओर एसएन एनेक्स भी अच्छे विकल्प हैं। अंग्रेजी खाने के शौकीनों के लिए हाई रेंज क्लब सबसे बेहतर जगह है।
गुर्जरत्रा

आधुनिक गुजरात राज्य का नाम गुर्जर जाति के नाम पर पड़ा।
२२३० ईसा पूर्व

२२३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
क़ासिम अमीन

क़ासिम अमीन (अरबी: قاسم أمين; ˈʔæːsem ʔæˈmiːn; 1 दिसंबर 1863, सिकन्दरिया में – 22 अप्रैल 1908, क़ाहिरा में) एक मिस्री क़ानूनविद और इस्लामी आधुनिकतावादी थे जिन्होंने मिस्री राष्ट्रीय आंदोलन और क़ाहिरा विश्वविद्यालय का स्थापना किया। उन्होंने महिलाओं के अधिकार को बहुत अहमियत दी और इस कारण से वे अरबी दुनिया के पहले पुरुष नारीवादी के रूप में जाने जाते हैं। उनके अनुसार एक मुक्त और स्वतंत्र मिस्र का निर्माण करने हेतु महिलाओं और उनके अधिकार का सम्मान करना ज़रूरी है। उन्होंने अपनी पुस्तक महिला मुक्ति (1899) में क़ुरआन और हदीस के हवाले देकर, इस्लाम में महिलाओं के अधिकार की अहमियत की स्पष्टता दी थी।
एंगिन आक्युरेक

प्रारंभिक जीवन और शिक्षा

एंगिन आक्युरेक का जन्म 12 अक्टूबर, 1981 को तुर्की की राजधानी अंकारा में हुआ था। एंगिन के पिता एक सरकारी अधिकारी और माता एक गृहणी हैं। एंगिन का एक छोटा भाई भी है। सन 2002 में, एंगिन आक्युरेक ने मेट्रोपोलिटन विश्वविद्यालय से स्नातक की उपाधि "भाषाविज्ञान और इतिहास," में विशेषज्ञता के साथ प्राप्त की है। छात्र जीवन से ही एंगिन को थिएटर का शौक था और वो क ई नाटको के मंचन में सहभागी था। स्नातक होने के दो साल के बाद, एंगिन ने युवा प्रतिभाओं के लिए एक टीवी शो प्रतियोगिता तुर्किये'निन यिल्दिज़्लारी “Turkiye’nin Yildizlari” (तुर्की के सितारे) में भाग लिया। इस प्रतियोगिता में एंगिन ने "सर्वश्रेष्ठ अभिनेता" का पुरस्कार जीता। इस प्रतियोगिता के बाद एंगिन आक्युरेक को पहली बार एक टीवी श्रृंखला याबान्ची दामात (Yabanci Damat) में एक सहायक भूमिका मिली।

करियर

सन 2006 में, एंगिन आक्युरेक को उनकी पहली फिल्म कादर में काम करने का प्रस्ताव मिला। इस फिल्म की भूमिका के लिए उन्हें "सबसे होनहार अभिनेता" का पुरस्कार प्राप्त हुआ। 2007 में एंगिन आक्युरेक एक ऐतिहासिक धारावाहिक कारयलान Karaylan (काला नाग) में नज़र आये जो फ्रांसीसी कब्ज़े के इतिहास से संबंधित था। श्रृंखला बीर बुलुत ओल्सन Bir Bulut Olsam (काश मैं बादल होता) में एंगिन एक मानसिक रूप से असंतुलित प्रेमी की भूमिका निभाते दिखे। सन 2010-2011, में आये धारावाहिक फातमागुलुन सुजु ने (Fatmagul'un Sucu Ne? फातमागुल का क्या दोष) में एंगिन की निभाई रोमांटिक भूमिका केरिम ने उन्हें बहुत प्रसिद्धि दिलाई, इस धारावाहिक में उनकी नायिका बेरेन सात थीं।
बलबीर सिंह सीचेवाल

महान कार्य

बाबा बलबीर सिंह सीचेवाल ने अकेले ही अपने दम पर बगैर किसी की मदद के काली बीन नदी को साफ करने का एक ऐसा आंदोलन छेड़ा कि लोग उनके साथ होते गए और बुरी तरह से प्रदूषित और बदबू मारने वाली नदी कलकल करती धाराओं में बहने लगी। काली बेईं नदी होशियारपुर जिले में 160 किलोमीटर क्षेत्र में बहती है।
छह से ज्यादा नगरों और 40 गाँवों के लोग इसमेंअपना कूड़ा डालते थे और नालियों का गंदा पानी इसमें मिलाया जाता था। इससे यह एक गंदे नाले में बदल गई थी। नतीजतन आस-पास के खेतों को पानी नहीं मिल पाता था। बलबीर सिंह सीचेवाल और उनके साथियों ने इसकी सफाई के लिए अभियान छेड़ा। पहले तो लोग उनका मजाक उड़ाते रहे मगर धुन के पक्के बलबीर ने किसी की परवाह नहीं की। धीरे धीरे लोग खुद उनके साथ जुड़ते गए। जिस नदी के किनारे खड़े होने पर लोगोंको नाक पर रुमाल रखना पड़ता था, अब उसी नदी के किनारे लोग पिक्निक मनाते हैं। यह वही काली बीन नदी है जिसके किनारे 500 साल पहले गुरू नानक देव को अंतर्ज्ञान प्राप्त हुआ था और वे नानक से गुरू नानक के रूप में पहचाने जाने लगे थे।
वर्ष 2000 में सिख धर्मगुरू बलबीर सिंह सीचेवाल ने इस नदी को साफ करने का संकल्प लिया था। उन्होंने अपने साथी और सहयोगी स्वयं सेवकों के साथ मिलकर इसके तटों का निर्माण किया और नदी के किनारे-किनारे सड़कें बनाई। सीचेवाल ने लोगों के बीच जनजागृति अभियान चलाया। इसके तहत लोगों से अपना कूड़ाकरकट कहीं और डालने को कहा गया, नदी में मिलने वाले गंदे नालों का रुख मोड़ा गया और सबसे बड़ी बात नदी के किनारे बसे लोगों को इसकी पवित्रता और शुध्दि को लेकर जागरुक बनाया गया। उनके संकल्प और मेहनत ने एक नदी को गंदे नाले से इठलाती, इतराती वल खाती नदी में बदल दिया।
व्हांगानूई नदी

गंगा व यमुना के लिए पूर्वनिर्णय

भारत भी न्यूज़ीलैण्ड की भांति एक राष्ट्रकुल (कॉमनवेल्थ) देश है और न्यूज़ीलैण्ड के इस कानून को पूर्वनिर्णय मानकर, भारत में उसी महीने में गंगा नदी व यमुना नदी को विधिक व्यक्ति होने का दर्जा दे दिया गया।
विज्ञापन नारा

नारा शब्द का प्रयोग उत्साहजनक पंक्तियों, ध्येय वाक्यों इत्यादि के लिए किया जाता है। किसी सभा के संबोधन में या किसी आंदोलन में उत्साहवर्धन के लिए सामान्यतौर पर नारा लगाते हैं।
भाला

भाला एक शस्त्र को कहते हैं जो आम तौर पर लकड़ी के एक डंडे से बना होता है जिसपर धातु से बनी नोक होती है।
बदला (२०१९ फ़िल्म)

पटकथा

यह फिल्‍म स्‍पैनिश फिल्‍म द इनविजिबल गेस्‍ट से प्रेरित है जिसे कुछ बदलाव के साथ हिंदी में बनाया गया है। इस फिल्‍म में दो किरदार हैं नैना सेठी (तापसी पन्नू) और बादल गुप्‍ता (अमिताभ बच्‍चन)। नैना पर आरोप है कि उसने होटल के कमरे में अपने ब्‍वाय फ्रैंड अर्जुन (टोनी ल्‍यूक) की हत्‍या कर दी है। बिजनेस पर कोई असर ना हो, इसी वजह से वह अपने लीगल अडवाइज़र मानव कौल के जरिए प्रतिष्ठित और जाने-माने वकील बादल गुप्ता (अमिताभ बच्चन) को हायर करती है।
केस की जांच पड़ताल के लिए बादल नैना के घर आते हैं। जहां वह नैना से तमाम सवाल जवाब करते हैं। पूछताछ के दौरान कहानी में रानी (अमृता सिंह) और बाकी कई किरदार आते हैं, जो केस को अलग ही दिशा में ले जाते हैं। इस बातचीत के आधार पर ही बादल गुप्ता सच तक जा पहुंचता है। उसका कहना है कि जो साबित होता है उसे ही कानून सच मानता है।
नैना और बादल दोनों को ही चालाक बताया गया है। फिल्म की शुरुआत में नैना उतना ही बात बताती है जो जरूरी समझती है, लेकिन बादल उसका धीरे-धीरे विश्वास हासिल करता है और बहुत कुछ उगलवा लेता है। बातचीत के जरिये ये अनुमान लगाना कठिन हो जाता है कि नैना को बादल बचा रहा है या फंसा रहा है।

फ़िल्मांकन

फिल्म की प्रमुख फ़िल्मांकन 14 जून 2018 से ग्लासगो, स्कॉटलैंड में शुरू हुई।

प्रदर्शन

11 फरवरी 2019 को, शाहरुख खान, जिनके प्रोडक्शन हाउस रेड चिलीज़ एंटरटेनमेंट फिल्म का निर्माण कर रहे हैं, ने फिल्म के दो फ़र्स्ट लुक पोस्टर ट्वीट किए, एक बच्चन के चरित्र के साथ और दूसरा पन्नू के साथ। यह फिल्म 8 मार्च 2019 को अंतरराष्ट्रीय महिला दिवस पर प्रदर्शित हुई थी। फिल्म को ब्रिटिश बोर्ड ऑफ फिल्म क्लासिफिकेशन द्वारा 118 मिनट के रनटाइम के साथ प्रमाणित किया गया था।
12 फरवरी 2019 को, रेड चिलीज़ एंटरटेनमेंट ने यूट्यूब पर इसका आधिकारिक ट्रेलर पोस्ट किया। ट्रेलर 1 घंटे के भीतर 252 हजार बार देखा गया और प्रदर्शन के दिन से अब तक 30 मिलियन व्यूज बटोर चुका है।

बॉक्स ऑफिस

अपने शुरुआती सप्ताहांत में बदला ने घरेलू बाजार से 27.38 करोड़ का संग्रह किया। फिल्म ने दुनिया भर में 138.49 करोड़ का सकल संग्रह किया, जिसमें घरेलू कमाई 103.88 करोड़ और विदेशी सकल 34.61 करोड़ थी।